Hemilton “Formula-1”ning Vengriya bosqichida zafar quchdi

“Mersedes” jamosi poygachisi Lyuis Hemilton “Formula-1” poygasining 12-bosqichi – Vengriya Gran-prisi g‘olibi bo‘ldi.
Marraga ikkinchi bo‘lib “Ferrari” a'zosi Sebastyan Fettel, uchinchi bo‘lib uning jamoadoshi Kimi Raykkonen yetib keldi.
Umumiy hisobda Hemilton 213 ochko bilan peshqadamlik qilmoqda. 2-o‘rinni 189 ochko bilan Fettel, 3-o‘rinni 146 ochko bilan Raykkonen egallamoqda.
Muhandislar kubogida “Mersedes” 345 ochko bilan yetakchilik qilmoqda.
Poyganing keyingi bosqichi – Belgiya Gran-prisi bir oylik ta'tildan keyin 24-26 avgust kunlari bo‘lib o‘tadi.